Guðríður var 5 ára með foreldrum sínum í Dölum 1860 , 15 ára léttastúlka þar hjá Jóni Jónssyni og Ólöfu Ólafsdóttur 1870 . Við manntal 1880 var Guðríður vinnukona í Frydendal hjá Jóhanni J. Johnsen og Önnu Sigríði Árnadóttur . Hún giftist Guðjóni Jónssyni 1883 . Við manntal 1890 var hún gift húsfreyja í Sjólyst með manni sínum Guðjóni Jónssyni og börnunum Guðjóni Júlíusi Guðjónssyni 6 ára og Tómasi Maríusi Guðjónssyni 3 ára . Við manntal 1901 bjó Guðríður með Magnúsi Þórðarsyni formanni í Sjólyst og með Tómas hjá sér . Þar var þá einnig Margrét Guðmundsdóttir móðir húsfreyju , 70 ára . Við manntal 1910 var Guðríður ráðskona hjá Tómasi syni sínum í Sjólyst , átt tvö börn og bæði lifandi . Hjá henni var Sæunn Guðbjörg Sigurðardóttir fósturdóttir hennar , f. 18. september 1904 , d. 19. desember 1926 . Hún var dóttir Guðbjargar Guðlaugsdóttur í Jakobshúsi Við manntal 1920 var Guðríður húsfreyja og matselja í Sjólyst með Sæunni Guðbjörgu ( nú nefnd Guðbjörg Sæunn ) . Guðríður átti tvo menn : I. Guðjón Jónsson formaður og sýslunefndarmaður , f. 5. desember 1857 , d. 13. október 1896 , drukknaði . Börn þeirra voru : 1 . Guðjón Júlíus Guðjónsson útvegsbóndi , síðar málari , f. 6. júlí 1884 , d. 26. september 1952 . Hann var faðir Svövu konu Oddgeirs Kristjánssonar . 2 . Tómas Maríus Guðjónsson útgerðarmaður og kaupmaður , f. 13. janúar 1887 , d. 14. júní 1958 . II . Magnús Þórðarson formaður , f. 20. september 1874 , d. 2. nóvember 1919 . Hann var 27 ára „ húsbóndi “ í Sjólyst 1901 og Guðríður 45 ára , „ hans kona ( húsmóðir ) “ . Hann fór til Vesturheims 1909 , kvæntist þar .